laion/Wikipedia-Exotic huggingface dataset:
স্বপ্না পাব্বি

স্বপ্না পাব্বি একজন ব্রিটিশ অভিনেত্রী এবং মডেল যিনি ভারতীয় টেলিভিশন ধারাবাহিক ২৪ এবং খামোশিয়া চলচ্চিত্র এর জন্য পরিচিত। ২২ বছর বয়সে বারমিংহামের আস্টন ইউনিভার্সিটিতে অধ্যয়নকালে পাব্বি ট্রিন্নি এবং সুসান্নাহ এর জন্য নির্বাচিত হন। ২৪ এ কিরান রাঠড এবং ঘার আজা পারদেশিতে রুদ্রাণীর চরিত্রে স্বপ্না পাব্বিকে দেখা যায়। এছাড়ারও বিভিন্ন বিজ্ঞানপনে পাব্বিকে চরিত্রায়ন করতে দেখা যায়। বর্তমানে তিনি বরুণ সবটি এর বিপরীতে শুজিত সিরচার এর পরিচালনায় সাতরা কোঁ সাদি হে (ইংরেজি: Satra Ko Shaadi Hai) নামক চলচ্চিত্রের কাজে ব্যস্ত আছেন। এছাড়াও ২০১৫ সালে মুক্তিপ্রাপ্ত খামোশিয়া চলচ্চিত্রে আলি ফাযাল এবং গুরমিত চৌধুরীর বিপরীতে স্বপ্না পাব্বিকে দেখা যায়। পাব্বি বিভিন্ন বিজ্ঞাপনে কাজ করেছেন। গ্যালাক্সি চকলেট এ অর্জুন রামপালের সাথে, পেপসি এর বিজ্ঞাপনে বিরাট কোহলি, ফেয়ার এন্ড লাভলিতে ইয়ামি গৌতম এর সাথে কাজ করতে দেখা যায়। জি.কিউ. ফ্যাশন নাইটে স্বপ্না পাব্বি ৬০ ফিল্ম ফেয়ার প্রি-এওয়ার্ড ২০১৮ তে স্বপ্না পাব্বি "Wearing it well for TV fashion duo"। Birmingham Mail। ৩০ অক্টোবর ২০০৮। সংগ্রহের তারিখ ৮ অক্টোবর ২০১৪।  Agarwal, Stuti (২০ মার্চ ২০১৩)। "Sonam Kapoor replaced by Sapna Pabbi in 24?"। The Times of India। সংগ্রহের তারিখ ১৩ মে ২০১৪।  "Barun Sobti, Sapna Pabbi to debut with 'Satra Ko Shaadi Hai'"। Zee News। ৩০ এপ্রিল ২০১৪। সংগ্রহের তারিখ ৫ জুন ২০১৪।  "Anil Kapoor's daughter in TV series 24 Sapna to play the lead in John Abraham's next"। India Today। সংগ্রহের তারিখ ৫ জুন ২০১৪।  "Anil Kapoor's daughter signs 3-film deal with Bhatt camp"। ২ জুন ২০১৪। সংগ্রহের তারিখ ৫ জুন ২০১৪।  "Gurmeet Choudhary's KHAMOSHIYAN goes on-floors on Mukesh Bhatt's birthday today"। ৫ জুন ২০১৪। সংগ্রহের তারিখ ৫ জুন ২০১৪। [স্থায়ীভাবে অকার্যকর সংযোগ] ইন্টারনেট মুভি ডেটাবেজে স্বপ্না পাব্বি (ইংরেজি) টুইটারে স্বপ্না পাব্বি
ক্রিস নেভিন

ক্রিস্টোফার জন নেভিন (ইংরেজি: Chris Nevin; জন্ম: ৩ আগস্ট, ১৯৭৫) ডুনেডিনে জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০০ থেকে ২০০৩ সময়কালে নিউজিল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া নিউজিল্যান্ডীয় ক্রিকেটে ওয়েলিংটন দলের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী উপহার দিয়েছেন ক্রিস নেভিন। রাজ্যদলে তিনি তার পুরো খেলোয়াড়ী জীবন অতিবাহিত করেন। ওয়েলিংটন ফায়ারবার্ডসের সদস্যরূপে উইকেট-রক্ষক ও ব্যাটসম্যান হিসেবে খেলতেন। একদিনে খেলায় সচরাচর ব্যাটিং উদ্বোধনে মাঠে নামতেন। সংক্ষিপ্তকালের জন্য হ্যাম্পশায়ার ক্রিকেট বোর্ড দলের পক্ষে ন্যাটওয়েস্ট ট্রফি প্রতিযোগিতায় খেলেছেন। এরপর লিপহুক এন্ড রিপস্লি ক্রিকেট ক্লাবের পক্ষে ক্লাব ক্রিকেটে চারটে মৌসুম অতিবাহিত করেন ক্রিস নেভিন। সমগ্র খেলোয়াড়ী জীবনে ৩৭টি একদিনের আন্তর্জাতিকে অংশগ্রহণের সুযোগ পেয়েছিলেন ক্রিস নেভিন। ১ মার্চ, ২০০০ তারিখে একদিনের আন্তর্জাতিকে অভিষেক ঘটে তার। তবে, নিউজিল্যান্ডের পক্ষে কোন টেস্টে অংশ নেয়ার সৌভাগ্য হয়নি তার। ১৮ ফেব্রুয়ারি, ২০০৭ তারিখে অকল্যান্ডের ইডেন পার্কে সফরকারী অস্ট্রেলিয়ার বিপক্ষে ওডিআই সিরিজের ৬ষ্ঠ খেলায় দূর্দান্ত ক্রীড়াশৈলী প্রদর্শন করেন তিনি। একটি ক্যাচ নেয়ার পাশাপাশি ৯টি চারের মার সহযোগে ৯৪ বলে ৭৪ রান করে দলকে ৭ উইকেটের জয়ে গুরুত্বপূর্ণ ভূমিকা পালন করেন। ঐ খেলায় তিনি ম্যান অব দ্য ম্যাচের পুরস্কার লাভ করেছিলেন। "1999-2000 New Zealand v Australia - 6th Match - Auckland"। HowStat। ১৮ ফেব্রুয়ারি ২০০৭। সংগ্রহের তারিখ ১৩ মার্চ ২০১৫।  ইএসপিএনক্রিকইনফোতে ক্রিস নেভিন (ইংরেজি) ক্রিকেটআর্কাইভে ক্রিস নেভিন (সদস্যতা প্রয়োজনীয়) (ইংরেজি)
ভেস্টমান্না দ্বীপপুঞ্জ

ভেস্টমান্না দ্বীপপুঞ্জ (ইংরেজি: Vestmanna Islands; আইসল্যান্ডীয় ভাষায়: Vestmannaeyjar) আইসল্যান্ডের দক্ষিণ উপকূলের নিকটে উত্তর আটলান্টিক মহাসাগরে অবস্থিত ১৪টি ক্ষুদ্র দ্বীপের সমষ্টি। এদের সামগ্রিক আয়তন প্রায় ২১ বর্গকিলোমিটার। শিলাময় ও বিরান এই দ্বীপগুলি আগ্নেয় প্রকৃতির। খাড়া পাহাড়ী ধারগুলি আটলান্টিক মহাসাগর থেকে সোজা প্রায় ৩০০ মিটার উঁচুতে উঠে গেছে। দ্বীপগুলির মধ্যে সবচেয়ে বড়টির নাম হেইমায়েই (আয়তন ১৩.৪ বর্গকিলোমিটার)। এটির দৈর্ঘ্য প্রায় ৬ কিমি। কেবল এই দ্বীপটিতেই মানুষের বসতি আছে। এই দ্বীপে ভেস্টমান্নায়েইয়ার শহর অবস্থিত। ১৯৬৩-৬৭ সালে দ্বীপপুঞ্জটির ২৩ কিলোমিটার দক্ষিণ-পশ্চিমে আগ্নেয় দ্বীপ সুর্ৎসেই-এর আবির্ভাব ঘটে এবং দ্বীপগুলি আগ্নেয়ভস্মে চাপা পড়ে যায়।
ব্যানফ, অ্যালবার্টা

ব্যানফ (ইংরেজি: Banff) হলো কানাডার অ্যালবার্টা প্রদেশের ব্যানফ জাতীয় উদ্যানের মধ্যে অবস্থিত একটি শহর। এটি ট্রান্স-কানাডা মহাসড়ক বরাবর অ্যালবার্টার রকি পর্বতের মধ্যে অবস্থিত। ব্যানফ শহরটি ক্যালগারি থেকে আনুমানিক ১২৬ কিমি (৭৮ মাইল) পশ্চিমে এবং লেইক লুইস থেকে ৫৮ কিমি (৩৬ মাইল) পূর্বে অবস্থিত। লেইক লুইস এর পর ব্যানফ শহরটি সমুদ্রপৃষ্ঠ হতে ১৪০০ মিটার (৪৬০০ ফুট) থেকে ১৬৩০ মিটার (৫৩৫০ ফুট) উচ্চতায় অবস্থিত অ্যালবার্টার দ্বিতীয় উচ্চভূমিবিশিষ্ট একটি অঞ্চল। "Location and History Profile: Town of Banff" (পিডিএফ)। Alberta Municipal Affairs। জুন ১৭, ২০১৬। পৃষ্ঠা 8। সেপ্টেম্বর ২৫, ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ জুন ১৯, ২০১৬।  টেমপ্লেট:AMOS উদ্ধৃতি ত্রুটি: <ref> ট্যাগ বৈধ নয়; 2016censusABmunis নামের সূত্রটির জন্য কোন লেখা প্রদান করা হয়নি "Alberta Private Sewage Systems 2009 Standard of Practice Handbook: Appendix A.3 Alberta Design Data (A.3.A. Alberta Climate Design Data by Town)" (পিডিএফ) (PDF)। Safety Codes Council। জানুয়ারি ২০১২। পৃষ্ঠা 212–215 (PDF pages 226–229)। অক্টোবর ১৬, ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ অক্টোবর ৮, ২০১৩।  "Canadian Climate Normals 1981–2010"। Environment Canada। ২০১৪-০২-২৭ তারিখে মূল থেকে আর্কাইভ করা। সংগ্রহের তারিখ ২০১৩-১০-১২।
এমএক্স লিনাক্স

এমএক্স লিনাক্স (ইংরেজি: MX Linux) ডেবিয়ান স্টেবল ব্রাঞ্চ ভিত্তিক ও এন্টিক্স লিনাক্সের মূল উপাদানের সাথে এমএক্স সম্প্রদায়ের নিজস্ব কিছু সফটওয়্যার ব্যবহার করা একটি হালকা গ্নু লিনাক্স ডিস্ট্রিবিউশন। এন্টিক্স ও পূর্বের এমইপিআইএস সম্প্রদায়সমূহের মধ্যে একটি সমবায় উদ্যোগের ফল হিশেবে ডিস্ট্রিবিউশনটি উন্নয়ন করা হয়, যার মূল উদ্দেশ্য ছিলো দুটো ডিস্ট্রিবিউশনেরই সেরা হাতিয়ার ও মেধার সমন্বয় করা। এমএক্স লিনাক্স এক্সএফসিই ডেস্কটপ পরিবেশ ব্যবহার করে, তবে কেডিই প্লাজমা ও অন্যান্য পরিবেশ যুক্ত করা যায়, অথবা "স্পিন-অফ" হিশেবে তাদের আইএসও ইমেজ রয়েছে। এমইপআইএসের ভবিষ্যৎ পরিণতির কথা ভাবতে গিয়ে প্রথম এমএক্স লিনাক্সের কথা আসে। পরবর্তীতে এন্টিক্সের উন্নয়নকারীরা তাদের সাথে যোগ দেয়, এবং তারা লাইভ-ইউএসবি/ডিভিডি প্রযুক্তি ও আইএসও বিল্ড ব্যবস্থাও যুক্ত করে এ পরিকল্পনায়। ডিস্ট্রওয়াচে তালিকাভুক্ত হতে গিয়ে তারা এন্টিক্সেরই একটি সংস্করণ হিশেবে নিজেদের তালিকাভুক্ত করে। তবে ২ নভেম্বর ২০১৬ সালে প্রথম পাবলিক বেটা এমএক্স-১৬ প্রকাশ হলে তারা নিজেদের আলাদা ডিস্ট্রিবিউশন হিশেবে পরিচয় দেয়া শুরু করে। এমএক্স-১৪ ধারাটি ডেবিয়ান স্টেবল "উইজি"-র উপর ভিত্তি করে উন্নয় করা হয়। এ সংস্করণে প্রথম ব্যবহার করা হয়েছিলো এক্সএফসিই ৪.১০। তবে ১৪.৪ সংস্করণ মুক্তি পেলে তারা এক্সএফসিই ৪.১২ সংস্করণে স্থানান্তরিত হয়। এমএক্স-১৪ সংস্করণগুলো এমনভাবে ডিজাইন করা হয়েছিলো যাতে তারা একটি কমপ্যাক্ট ডিস্কে জায়গা করে নিতে পারে এবং এজন্য সংযুক্ত অ্যাপলিকেশনের সংখ্যাও কমানো হয়। এ ধারাটির সাথেই এমএক্স টুলের জন্ম হয়, কিছু সাধারণ জটিল ও অস্পষ্ট কাজকে ব্যবহারকারীর কাছে সহজ করাই এ হাতিয়ারগুলোর কাজ। এমএক্স-১৫ ডেবিয়ান স্টেবল "জেসি"-তে স্থানান্তরিত হয়। এ সংস্করণটি সিস্টেমডি-শিম ব্যবহার শুরু করে, যার মানে সিস্টেমডি ইন্সটল থাকলেও পূর্বনির্ধারিত ইনিট ব্যবস্থা হচ্ছে সিসভিইনিট। আয়তনের সীমাবদ্ধতা এ সংস্করণে কাটিয়ে উঠা হয়। এমএক্স টুলের আকারও বাড়ানো হয়। এমএক্স-১৯ এ ডেবিয়ান ১০ "বাস্টার"-এ এর ভীত স্থানান্তর করা হয়। আর পূর্বনির্ধারিত ডেস্কটপ হিশেবে আসে এক্সএফসিই ৪.১৪। নতুন হাতিয়ার, শিল্পকর্ম, নথি ও প্রযুক্তিক সুবিধা এ সংস্করণের অন্যতম বৈশিষ্ট। এমএক্স লিনাক্সের কিছু প্রাথমিক হাতিয়ার, যেমন ইউএফইআই কম্পিউটারের জন্য ইন্সটলার, লিনাক্স কার্নেল ও মূল এন্টিক্স প্রোগ্রাম পরিবর্তনের জন্য গুই-ভিত্তিক পদ্ধতি ইত্যাদি। কিন্তু এমএক্স হাতিয়ার নামে ব্যবহারকারীকে গুরুত্ব দেয়া কিছু হাতিয়ারের একটি স্যুটের জন্য এমএক্স নিজের আলাদা জায়গা করে নিয়েছে। অধিকাংশ হাতিয়ারই শুধুমাত্র এমএক্সকে মাথায় রেখে তৈরী করা হয়েছে, যখন কিছু এন্টিক্সের অ্যাপলিকেশন বা তাদের থেকে ফোর্ক করা, আর কিছু বাইরে থেকে এসেছে। উদাহরণস্বরূপ, এমএক্স স্ন্যাপশট নামে গুই টুলটির কথাই ধরা যাক। এ হাতিয়ারটির কাজ হচ্ছে একটি লাইভ ইন্সটলেশনকে একটি আইএসও ফাইলে পরিণত করা। সমস্ত সেটিংস এক রেখে এ ক্লোনকৃত ইমেজটি ডিস্ক বা ইউএসবি ডিভাইস থেকে বুট করা যায়। যার ফলে একটি ইন্সটলেশন একইরকম রেখে একইরকম ব্যবহারের জন্য বিভিন্ন কম্পিউটারে বণ্টন করা সহজ হয়। MX-19 "patito feo" released! https://mxlinux.org/about-us/ https://mxlinux.org/about-us DistroWatch.com: MX Linux দাপ্তরিক ওয়েবসাইট ডিস্ট্রোওয়াচ-এ এমএক্স লিনাক্স
ভাত্‌নাইয়োকুত্‌ল

ভাত্‌নাইয়োকুত্‌ল (আইসল্যান্ডীয় ভাষায়: Vatnajökull আ-ধ্ব-ব: ˈvahtnaˌjœːkʏtl ̥) দক্ষিণ-পূর্ব আইসল্যান্ডে অবস্থিত একটি বিস্তীর্ণ বরফক্ষেত্র। এটি আইসল্যান্ড ও ইউরোপের বৃহত্তম হিমবাহ। এর আয়তন প্রায় ৮,৪০০ বর্গ কিলোমিটার, যা আইসল্যান্ডের আয়তনের প্রায় ৮%। এখানকার বরফের গড় পুরুত্ব ৪০০ মিটার এবং সর্বোচ্চ পুরুত্ব ১০০০ মিটার। ক্ষেত্রটির পৃষ্ঠ বেশির ভাগ স্থানেই সমুদ্রতল থেকে প্রায় ৫০০০ ফুট উচ্চতায় অবস্থিত। দক্ষিণে ওরায়েফাইয়োকুত্‌ল (Öræfajökull) হিমবাহ এলাকায় এটির উচ্চতা বৃদ্ধি পেয়েছে এবং এখানেই ২,১১০ মিটার উচ্চতাবিশিষ্ট আইসল্যান্ডের সর্বোচ্চ শৃঙ্গ খ্‌ভান্নাটাল্‌শনুখুর (Hvannadalshnúkur) অবস্থিত। গোটা বরফক্ষেত্র জুড়েই বহু সক্রিয় আগ্নেয়গিরি রয়েছে। এই আগ্নেয়গিরির উত্তাপে বরফ গলে যে পানি হয়, সেগুলি থেকে শত শত নদীর সৃষ্টি হয়েছে। এই নদীগুলির মধ্যে থিয়ৌর্সাও (Thjórsá), স্খিয়ালফান্টাফ্লিয়ৌত (Skjálfandafljót), ফিয়োৎলুম (Fjöllum), ইয়োকুলসাও আও দাই (Jökulsá á Dai) এবং লাগারফ্লিয়ৌত (Lagarfljót) উল্লেখযোগ্য। বরফক্ষেত্র ও সাগরের মাঝখানে একচিলতে ভূমি আছে, কিন্তু বরফগলা পানি, বরফের তলে অবস্থিত উষ্ণ প্রস্রবণের কারণে হিমবাহের বিস্ফোরণ, ইত্যাদি কারণে এই ভূমির উপর দিয়ে বহুদিন যাবৎ কোন রাস্তা নির্মাণ করা যায়নি। শেষ পর্যন্ত ১৯৭০-এর দশকের মাঝে এসে রাস্তাটি নির্মাণ সম্ভব হয় এবং এর ফলে সমগ্র আইসল্যান্ড বেষ্টনকারী মহাসড়ক নির্মাণ সমাপ্ত হয়। বরফ ক্ষেত্রটির তলদেশে অবস্থিত বৃহত্তম গ্রিম্‌সভোত্‌ন আগ্নেয়গিরিতে কিছুদিন পর পরই অগ্ন্যুৎপাত হয়, যার ফলে এর আশেপাশের বরফ গলে গিয়ে হ্রদের সৃষ্টি হয়। এই হ্রদটি মাঝেমাঝে চারপাশের বরফের প্রাচীর ভেদ করে বেরিয়ে আসে এবং ইয়োখুলখ্‌লাউপ নামের ভয়াবহ বন্যার সৃষ্টি করে। ১৯৩৪ ও ১৯৩৮ সালের অগ্ন্যুৎপাতের সময় ইয়োখুলখ্‌লাউপের নিঃসরণের পরিমাণ প্রতি সেকেন্ডে ৫০,০০০ ঘনমিটার পর্যন্ত পৌঁছেছিল। বিংশ শতাব্দীতে প্রতি ৫ থেকে ১০ বছর অন্তর একটি করে ইয়োখুলখ্‌লাউপ ঘটেছে। জলবায়ুর পরিবর্তন ও আগ্নেয় কর্মকাণ্ডের ফলে ভাত্‌নাইয়োকুত্‌লের আয়তন সম্প্রতি হ্রাস পাচ্ছে।
থিয়ৌর্সাও নদী

থিয়ৌর্সাও নদী (আইসল্যান্ডীয় ভাষায়: Þjórsá) আইসল্যান্ডের দীর্ঘতম নদী। এটি কেন্দ্রীয় মালভূমিতে হফ্‌স হিমবাহের উত্তর-পূর্বে উৎপত্তিলাভ করে দক্ষিণ-পশ্চিমে ২৩০ কিলোমিটার প্রবাহিত অয়ে সেলফস-এর দক্ষিণ-পূর্বে আটলান্টিক মহাসাগরে পতিত হয়েছে। থিয়ৌর্সাও নদী এবং এর বৃহত্তম উপনদী থুংগনা নদী ভাত্‌না, হফ্‌স এবং আরও অনেকগুলি ছোট ছোট হিমবাহের বরফগলা পানি বহন করে নিয়ে আসে এবং প্রায় ৭,৫৩০ বর্গ কিলোমিটার আয়তনের অববাহিকা এলাকা বিধৌত করে। এই নদীবিধৌত এলাকার নিম্ন তৃতীয়াংশেই আইসল্যান্ডের সবচেয়ে নিবিড় খামার এলাকা অবস্থিত। দক্ষিণ-পশ্চিমের জনবহুল অঞ্চলে অবস্থিত বলে এবং আকারে বড় বলে অন্য যেকোন নদীর তুলনায় থিয়ৌর্সাও নদী থেকেই সবচেয়ে বেশি জলবিদ্যুৎ উৎপাদন করা হয়। আইসল্যান্ডকে বেষ্টনকারী মহাসড়ক খ্‌রিংভেগুর (hringvegur) সেলফস ও খেল্লা শহরের কাছে একটি সেতুর মাধ্যমে নদীটি অতিক্রম করেছে। "Iceland's Raging Rivers"। earthobservatory.nasa.gov (ইংরেজি ভাষায়)। ২০১৯-০৮-০৬। সংগ্রহের তারিখ ২০২৪-০৮-০৩।
হিজরি ১ম শতাব্দীর মুসলমান পণ্ডিতদের তালিকা

এই নিবন্ধটিতে হিজরি ১ম শতাব্দীর আলিম বা ইসলামী শাস্ত্রের তাত্ত্বিক ও পণ্ডিতদের তালিকা তৈরি করা হয়েছে। হিজরি ১ শতাব্দীতে (৬২২-৭১৯ ঈসায়ী) মক্কা ও মদিনা ছিল জ্ঞান ও জ্ঞানীর কেন্দ্রবিন্দু। হিজরি ১ম শতাব্দীর আলিমদের মধ্যে সাহাবা এবং তাদের ছাত্র তাবেঈ, দুই প্রজন্ম বিদ্যমান ছিল। সাহাবিদের মধ্যে আলিম বা ধর্মতত্ত্ববিদের সংখ্যা অসংখ্য। এখানে কয়েকজনের নাম উল্লেখ করা হল। আবু বকর উমর ইবনুল খাত্তাব উসমান ইবন আফ্‌ফান আলি ইবন আবি তালিব তালহা ইবনে উবাইদিল্লাহ যুবাইর ইবনুল আওয়াম আবদুর রহমান ইবনে আউফ সাদ ইবনে আবি ওয়াক্কাস সাঈদ ইবনে যায়িদ আবু উবাইদা ইবনুল জাররাহ আয়িশা আবু হুরাইরাহ আবদুল্লাহ ইবনে আব্বাস আবদুল্লাহ ইবনে উমর আবদুল্লাহ ইবনে মাসউদ উবাই ইবনে কাব হিজরি ১ম শতাব্দীতে মৃত্যু বরণকারী কয়েকজন তাবিঈর নাম উল্লেখ করা হল আব্দুল্লাহ ইবনে খাব্বাব ইবনুল আরাত কা'ব আল আহবার উয়াইস আল কারণী আলকামাহ ইবনে কায়স আব্দুল্লাহ ইবনে সুওয়াব আবী মুসলিম আল খাওলানী মাসরুক উবাইদ ইবনে উমাইর ইবনে কুতাইবাহ মুস'আব ইবনে যুবাইর আবু সালামাহ ইবনে আব্দুর রহমান শুরায়হ আল কাযী মুহাম্মাদ ইবনুল হানাফিয়্যা আবু ইদ্রিস আল খাওলানী সাঈদ ইবনে ফায়রুজ সাঈদ ইবনুল মুসায়্যিব সাঈদ ইবনে যুবাইর আলি ইবনুল হুসাইন ইবনে আলি যাইনুল আবিদীন ইব্রাহিম আন-নাখাঈ আব্দুল্লাহ ইবনে মুহায়রিজ মদিনার প্রখ্যাত সাত ফুকাহা আলিম "তাবিঈদের জীবনকথা (১ম-৩য় খন্ড) - ইসলামিক অনলাইন মিডিয়া"। ইসলামিক অনলাইন মিডিয়া (ইংরেজি ভাষায়)। ২০১৫-০২-২১T২১:০৫:৪৭+০০:০০। সংগ্রহের তারিখ 2018-11-07।  এখানে তারিখের মান পরীক্ষা করুন: |তারিখ= (সাহায্য)
থিংভেৎলির

থিংভেৎলির (আইসল্যান্ডীয় ভাষায়: Þingvellir; Þing 'সংসদ', vellir 'সমভূমি') আইসল্যান্ডের একটি ঐতিহাসিকভাবে গুরুত্বপূর্ণ স্থান। এটি দক্ষিণ-পশ্চিম আইসল্যান্ডে, থিংভাৎলাভাত্‌ন হ্রদের উত্তর উপকূলে অবস্থিত। ৯৩০ থেকে ১৭৯৮ সাল পর্যন্ত এটি আইসল্যান্ডের আইনসভা আলথিং-এর বাৎসরিক মিলনস্থল ছিল। বর্তমানে প্রাচীন ভবনগুলির সামান্যই অবশিষ্ট আছে। আইসল্যান্ডের অতীত ইতিহাস-বিজড়িত স্থানটিকে বর্তমানে একটি জাতীয় উদ্যানের মর্যাদা দেয়া হয়েছে। ১৯৪৪ সালের ১৭ই জুন এই থিংভেৎলিরেই আইসল্যান্ড প্রজাতন্ত্রের স্বাধীনতা ঘোষণা করা হয়। এছাড়াও এখানে আইসল্যান্ডের প্রধানমন্ত্রীর গ্রীষ্মকালীন ছুটি কাটানোর আবাসস্থল আছে।
তোসকানা

তোসকানা (ইতালীয়: Toscana, উচ্চারিত [toˈskaːna]) মধ্য ইতালির একটি প্রশাসনিক অঞ্চল। এর আয়তন প্রায় ২৩,০০০ বর্গ কিলোমিটার (৮,৯০০ বর্গ মাইল) এবং এ অঞ্চলে প্রায় ৩৮ লক্ষ বাসিন্দা রয়েছে (২০১৩ সালের তথ্য অনুযায়ী)। ফ্লোরেন্স এর আঞ্চলিক রাজধানী। মারেমায় অবস্থিত সূর্যমুখী ফুলের মাঠ সিয়েনার নিকটে টাস্কানের ভূদৃশ্য ভ্যাল ডিওরসিয়ায় পাহাড়ি ভূদৃশ্য টাস্কানিতে অবস্থিত অাঙ্গুর-খেত স্যান জিমিনানোর উপত্যকা "Statistiche demografiche ISTAT"। ২২ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১০।  "Eurostat - Tables, Graphs and Maps Interface (TGM) table"। Epp.eurostat.ec.europa.eu। ২০১২-০৪-০২। সংগ্রহের তারিখ ২০১২-১১-০৭।  "European Commission - PRESS RELEASES - Press release - Regional GDP per inhabitant in 2008 GDP per inhabitant ranged from 28% of the EU27 average in Severozapaden in Bulgaria to 343% in Inner London"।
থিংভাৎলাভাত্‌ন হ্রদ

থিংভাৎলাভাত্‌ন হ্রদ (আইসল্যান্ডীয় ভাষায়: Thingvallavatn) দক্ষিণ-পশ্চিম আইসল্যান্ডে, রেইকাভিক থেকে ৩২ কিলোমিটার পূর্বে অবস্থিত একটি হ্রদ। এটির দৈর্ঘ্য ১৪ কিমি, সর্বোচ্চ প্রস্থ ১০ কিমি এবং সর্বোচ্চ গভীরতা ১১৪ মিটার। ৮২ বর্গ কিলোমিটার আয়তনবিশিষ্ট থিংভাৎলাভাত্‌ন আইসল্যান্ডের বৃহত্তম হ্রদ। এখানে অনেকেই ট্রাউট ও চার মাছ ধরতে আসেন। হ্রদটির পানি দক্ষিণে সগ নদী ও সেখান থেকে ওলফুসাও নদীর মাধ্যমে আটলান্টিক মহাসাগরে পড়েছে। হ্রদের উত্তর তীরে ঐতিহাসিক থিংভেৎলির অবস্থিত, যেখানে আইসল্যান্ডের প্রাচীন আইনসভা আলথিং বসত। ১৯২৮ সাল থেকে হ্রদটি একটি জাতীয় উদ্যানের অংশ। হ্রদটির ভূ-গঠন আইসল্যান্ডের আগ্নেয় উৎসের সাক্ষ্য দেয়। হ্রদটির চারপাশের ভূমিতে অনেক ফাটল আছে (যাদের মধ্যে আলমান্নায়া বৃহত্তম) যা থেকে বোঝা যায় এখানে আমেরিকা ও ইউরোপের টেকটনিক প্লেটগুলি পরস্পরের সাথে সংঘর্ষে লিপ্ত। দাপ্তরিক ওয়েবসাইট
কড়াই

কড়াই একটি বৃত্তাকার রান্নার পাত্র যা সাধারণত তরকারি রান্নার কাজে ব্যবহৃত হয়। এছাড়া ভাজি, নাস্তা, কড়া বা ডুবো তেলে ভাজার জন্য ব্যবহার হয়। বাংলাদেশ, ভারত, পাকিস্তান, নেপাল এবং আফগানিস্তানে কড়াই ব্যবহৃত হয়। ঐতিহ্যগতভাবে স্ট্রিলের পাতলা শিট অথবা রট আয়রন থেকে কড়াই তৈরি করা হতো। একে ধরার জন্যে দুইপাশে দুটো আঙটা লাগানো থাকে। বর্তমানে কড়াই তৈরিতে স্টেইনলেস স্টিল, তামা এবং ননস্টিক উপাদান ব্যবহৃত হচ্ছে। আধুনিক কড়াইয়ের তলা বৃত্তাকার কিংবা চ্যাপ্টা উভয়ই হয়ে থাকে। কড়াই রান্নার গুরুত্বপূর্ণ সরঞ্জাম হিসাবে ব্যবহার হয়। এশিয়ার অনেক দেশে এর বহুল ব্যবহার দেখা যায়। খাবার ডুবো তেলে ভাজার জন্য কড়াই প্রয়োজন। পুরি, সিঙ্গারা, লুচি, সমুচা, মাছ ভাজা, নানা প্রকারের বড়া-চপ মুচমুচে ও মজাদার করে ভাজতে কড়াই দরকার। কড়াই গোস্ত Promodini Varma, Dheeraj Paul Indian Menu Planner Introduction Roli Books Private Limited, 1995 আইএসবিএন ৮১-৭৪৩৭-০১৮-৮, আইএসবিএন ৯৭৮-৮১-৭৪৩৭-০১৮-১. 192 pages J. Inder Singh Kalra Prashad Cooking with Indian Masters page 28
রেইকিয়ানেসপায়ের

রেইকিয়ানেসপায়ের (আইসল্যান্ডীয় ভাষায়: Reykjanesbær) দক্ষিণ-পশ্চিম আইসল্যান্ডে রেইকিয়ানেসপায়ের উপদ্বীপে ফাখ্‌সাফ্লোই উপসাগরের তীরে অবস্থিত একটি পৌর এলাকা। ১৯৯৫ সালে কেপ্লাভিক (Keflavík) শহরকে পার্শ্ববর্তী নিয়ার্দভিক (Njardvík) ও হাফনির (Hafnir) শহরের সাথে একত্রিত করে এই নতুন প্রশাসনিক শহরটি গঠন করা হয়। এর আগে তিনটি শহরের জনগণ এই একত্রীকরণের পক্ষে ভোট দেন। এটি একটি মৎস্যবন্দর ও স্থানীয় বাজারকেন্দ্র। এছাড়াও এখানে একটি আন্তর্জাতিক বিমানবন্দর ও দ্বিতীয় বিশ্বযুদ্ধের সময়ে নির্মিত একটি মার্কিন বিমান ঘাঁটি আছে। বিমান ঘাঁটিটিকে পরবর্তীতে ১৯৫১ সালে নেটোর ঘাঁটিতে রূপান্তরিত করা হয়। একটি ৪৮ কিলোমিটার লম্বা পাকা রাস্তা বিমানবন্দরটির সাথে রেইকিয়াভিককে সংযুক্ত করেছে। যে তিনটি শহর নিয়ে রেইকিয়ানেসপায়ের গঠিত, তাদের মধ্যে কেপ্লাভিক বৃহত্তম এবং হাফনির ক্ষুদ্রতম। কেপ্লাভিক ও নিয়ার্দভিক অতীতে দুইটি আলাদা শহর ছিল, কিন্তু ২০শ শতকের দ্বিতীয়ার্ধে এগুলি আকারে বাড়তে শুরু করে এবং শেষ পর্যন্ত একটি মাত্র রাস্তা এদেরকে আলাদা করতে সক্ষম হয়, যার উত্তরে কেপ্লাভিক ও দক্ষিণে নিয়ার্দভিক। নতুন রেইকিয়ানেসপায়ের শহর বর্তমানে আইসল্যান্ডের ৫ম বৃহত্তম শহর এবং এখানে প্রায় ১৩ হাজার লোকের বাস। রেইকিয়ানেসপায়ের - www.islandsmyndir.is-এর সৌজন্যে ছবির গ্যালারি
বিন কাসিম শহর

বিন কাশিম শহর (উর্দু: بن قاسم ٹاؤن) আরব শহর এবং সিন্ধু নদীর উপকূল বরাবর করাচীর দক্ষিণ-পূর্ব অংশে অবস্থিত একটি শহর। উপকূলে অবস্থিত শহরটি আরবের সাধারণ অধিপতি মোহাম্মদ বিন কাসিমের নামানুসারে কাসিম নামকরণ করা হয়, যিনি ৮ষ্ঠ শতাব্দীতে সিন্ধুর বড় অংশ জয় করেছিলেন। বিন কাশিম সীমান্ত উত্তরে গাদপ শহর, পূর্বে সিন্ধু জেলা ও সিন্ধু নদী, দক্ষিণে আরব সাগর এবং পশ্চিমে মালির নদী এবং ল্যান্ডি, মালির এবং কোরাঙ্গী ক্যান্টনমেন্ট শহর নিয়ে অবস্থিত। ১৯৯৮ সালের আদমশুমারি অনুসারে শহরটিতে প্রায় ৩১৫,০০০ জন জনসংখ্যা ছিল, যার মধ্যে ৯৭% মুসলমান এবং এর মধ্যে বেশ কয়েকটি সংখ্যাগরিষ্ঠ জাতি আছে। বেলুচ, কাশ্মিরি, সেরাকিস, পাকহতুন, মুহাজির, পাঞ্জাবি, মেমনস, বোহরা এবং ইসমাইলিসে বসবাসরত অন্যান্য জাতিগত গোষ্ঠীগুলো এর মধ্যে অন্তর্ভুক্ত। যুক্তরাষ্ট্রীয় সরকার ২০০০ সালে স্থানীয় সরকার সংস্কার প্রথা চালু করে, যা পূর্ববর্তী তৃতীয় স্তর (প্রশাসনিক বিভাগ) বাদ দিয়ে চতুর্থ স্তরকে (জেলাগুলিকে) তৃতীয় স্তর হিসেবে উত্থাপিত করে। পূর্ব করাচি বিভাগের বিলুপ্তি এবং পাঁচটি জেলায় একত্রিত হওয়ার মাধ্যমে একটি নতুন করাচী শহর-জেলা গঠন করে, যার মধ্যে বিন কাশিম শহরেই ১৮টি স্বায়ত্তশাসিত সংবিধিবদ্ধ শহর রয়েছে। বিন কাসিম বন্দরটি ১৯৭০-এর দশকে করাচীর বন্দর থেকে চাপ মুক্ত করার জন্য নির্মিত হয়েছিল এবং আজ পাকিস্তানের দ্বিতীয় বৃহত্তম বন্দর হিসেবে পরিচিত। বন্দরটি একটি বৃহৎ শিল্প এলাকা দ্বারা ঘিরে রয়েছে যার মধ্যে গুলশান-ই-হাদেদ, পাকিস্তান মেশিন টুল ফ্যাক্টরি (পিএমটিএফ) এবং জুলফিকারবাদ তেল টার্মিনালের পাশাপাশি ল্যান্ডি টাউন এর নিকটবর্তী শিল্প এস্টেটে পাকিস্তান স্টিল মিলস কমপ্লেক্স রয়েছে। ইব্রাহিম হায়দারি ও রেহরির দুটি আশেপাশের মাছ ধরার শিল্পে মনোনিবেশ করা হয়েছে, যা নিকটবর্তী কোরাঙ্গী মাছের হাওর দ্বারা পরিপূরক। মুহম্মদ বিন কাসিম বন্দরটি পোর্ট কাশিম নামেও পরিচিত, এটি পাকিস্তানের সিন্ধু প্রদেশের কর্শি উপকূলে আরব সাগরের তীরে অবস্থিত একটি গভীর-জলের সমুদ্র বন্দর। এটি পাকিস্তানের দ্বিতীয় ব্যস্ততম বন্দর, যা দেশের প্রায় ৩৫% পণ্যসম্ভার পরিচালনা করে (প্রতি বছর ১৭ মিলিয়ন টন)। পোর্ট কাসিম এবং দেশের সবচেয়ে ব্যস্ততম বন্দর, করাচি বন্দর একসাথে পাকিস্তানের সকল বহিরাগত বাণিজ্যের ৯০%-এর অধিক পরিচালনা করে। বন্দরটি মোট ১২,০০০ একর (৪৯ বর্গ কিলোমিটার) এলাকা জুড়ে গড়ে উঠেছে এবং বন্দর এলাকাতে অনেক শিল্প অঞ্চল গড়ে উঠেছে। পাকিস্তান স্টিল মিলস (পিএসএম) ও কেইএসসি বিন কাসিম পাওয়ার প্লান্ট ছাড়াও পাকিস্তানের প্রায় ৮০% স্বয়ংচালিত শিল্প কাসিম বন্দর এলাকাতে অবস্থিত। এছাড়াও বন্দরটির কাছাকাছি দুটি প্রধান শিল্প এলাকা, রপ্তানি প্রক্রিয়াকরণ অঞ্চল (লান্ধি) এবং করাঙ্গী শিল্প এলাকার জন্য সরাসরি ওয়াটারফ্রন্ট অ্যাক্সেস প্রদান করে। দেশের রপ্তানি ও আমদানির প্রায় ৬০% এই এলাকা থেকে উদ্ভূত হয়। পোর্ট কাসিম কর্তৃপক্ষ দ্বারা এই বন্দরটি পরিচালিত হয় এবং এটি একটি আধা-স্বায়ত্তশাসিত সরকারি সংস্থা। করাচী সিন্ধু কাসিম বন্দর সিন্ধু নদ আরব সাগর
গ্লেন সাল্জবার্গার

গ্লেন পল সাল্জবার্গার (ইংরেজি: Glen Sulzberger; জন্ম: ১৪ মার্চ, ১৯৭৩) কাপোঙ্গা এলাকায় জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। তিনি নিউজিল্যান্ড ক্রিকেট দলের অন্যতম সদস্য ছিলেন। ২০০০সালে সংক্ষিপ্ত সময়ের জন্যে তিনি নিউজিল্যান্ড দলের সদস্যরূপে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ক্রিকেটে সেন্ট্রাল ডিস্ট্রিক্টস দলের প্রতিনিধিত্বও করেছেন। দলে তিনি মূলতঃ বামহাতি মাঝারিসারির ব্যাটসম্যান হিসেবে খেলতেন। এছাড়াও ডানহাতে অফস্পিন বোলিংয়ে পারদর্শিতা দেখিয়েছেন গ্লেন সাল্জবার্গার। ১৯৯৬ থেকে ২০০৫ সাল পর্যন্ত প্রথম-শ্রেণীর নিউজিল্যান্ডীয় ঘরোয়া ক্রিকেটে সেন্ট্রাল ডিস্ট্রিক্টসের পক্ষে খেলেছেন গ্লেন সাল্জবার্গার। তন্মধ্যে ২০০১-০২, ২০০৩-০৪ ও ২০০৪-০৫ মৌসুমে দলের অধিনায়কের দায়িত্বে ছিলেন তিনি। ১৯৯৯-২০০০ মৌসুমে ওয়েলিংটনের বিপক্ষে ব্যক্তিগত সর্বোচ্চ ১৫৯ রান তুলতে পেরেছিলেন। এছাড়াও বল হাতে নিয়ে ২০০৩-০৪ মৌসুমে ক্যান্টারবারির বিপক্ষে ব্যক্তিগত সেরা বোলিং পরিসংখ্যান গড়েছিলেন ৬/৫৪। ২০০০ সালে নিউজিল্যান্ডের পক্ষে তিনটিমাত্র একদিনের আন্তর্জাতিকে অংশগ্রহণের সুযোগ হয় গ্লেন সাল্জবার্গারের। ২০০০ সালে কেনিয়ায় অনুষ্ঠিত আইসিসি চ্যাম্পিয়ন্স ট্রফি প্রতিযোগিতায় স্টিফেন ফ্লেমিংয়ের নেতৃত্বাধীন নিউজিল্যান্ড দলের অন্যতম সদস্যরূপে অংশগ্রহণ করেন। ঐ প্রতিযোগিতায় তার দল চ্যাম্পিয়নশীপের শিরোপা লাভ করেছিল। Central Districts v Wellington 1999-00 Central Districts v Canterbury 2003-04 ইএসপিএনক্রিকইনফোতে গ্লেন সাল্জবার্গার (ইংরেজি) ক্রিকেটআর্কাইভে গ্লেন সাল্জবার্গার (সদস্যতা প্রয়োজনীয়) (ইংরেজি)
লুসি তৃপ্তি গোমেজ

লুসি তৃপ্তি গোমেজ একজন বাংলাদেশী মঞ্চ এবং চলচ্চিত্র অভিনেত্রী। উত্তরের সুর (২০১২) ছবিতে তার ভূমিকার জন্য বাংলাদেশ জাতীয় চলচ্চিত্র পুরস্কার শ্রেষ্ঠ পার্শ্বচরিত্রে অভিনেত্রীর পুরস্কার পান। ১৯৯৫ সালে ট্রান্স থিয়েটার সেন্টারে সাথে জড়িত হয়ে মঞ্চ নাটক শুরু করেন। তিনি জাহাঙ্গীরনগর বিশ্ববিদ্যালয়ের নাটক ও নাটকীয় বিষয়ে মাস্টার্স সম্পন্ন করেন। পরে ২০০০ সাল থেকে থিয়েটার ট্রুপ নাট্য কেন্দ্রের সাথে কাজ করছেন। আরোজ চরিতামৃত বিচ্ছু মৃত মানুষের ছায়া ডালিম কুমার মায়ের মুখ দ্যা সাভান্ত অফ টু মাস্টার্স Saurav Dey (মে ৩০, ২০১৩)। ""I still feel like a newcomer to the stage" …Lucy Tripti Gomes"। দ্য ডেইলি স্টার। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ জানুয়ারি ৫, ২০১৬।  "Handover of nat'l film award today"। দ্য ডেইলি স্টার। মে ১০, ২০১৪। সংগ্রহের তারিখ জানুয়ারি ৫, ২০১৬।  Jamil Mahmud (নভেম্বর ১, ২০১১)। ""We need to update ourselves with current global trends""। দ্য ডেইলি স্টার। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ জানুয়ারি ৫, ২০১৬।  Jamil Mahmud (জানুয়ারি ২৮, ২০১১)। "[[দ্য ডেইলি স্টার (বাংলাদেশ)|দ্য ডেইলি স্টার]]"। দ্য ডেইলি স্টার। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ জানুয়ারি ৬, ২০১৬।  ইউআরএল–উইকিসংযোগ দ্বন্দ্ব (সাহায্য) "Natya Kendra to stage adaptation of "The Servant of Two Masters""। দ্য ডেইলি স্টার। জানুয়ারি ২২, ২০১৩। মে ২০, ২০১৮ তারিখে মূল থেকে আর্কাইভ করা। সংগ্রহের তারিখ জানুয়ারি ৫, ২০১৬।  ইন্টারনেট মুভি ডেটাবেজে লুসি তৃপ্তি গোমেজ (ইংরেজি)
সিগলুফিয়োর্দুর

সিগলুফিয়োর্দুর (আইসল্যান্ডীয় ভাষায়: Siglufjörður) উত্তর আইসল্যান্ডের শহর। এটি গ্রিনল্যান্ড সাগরের একটি ছোট খাঁড়ির তীরে অবস্থিত। শহরটি আইসল্যান্ডের অন্যান্য অংশ থেকে খানিকটা বিচ্ছিন্ন। ১৯৪০ ও ১৯৫০-এর দশকে এটি একটি প্রধান মৎস্য বন্দর ছিল। তখন এটি ছিল আইসল্যান্ডের হেরিং মাছ শিল্পের কেন্দ্র। এখানে অনেকগুলি হিমায়ন ও মাছ প্রক্রিয়াকরণ কারখানা ছিল। এখান থেকে হেরিংজাত খাবার ও তেল রপ্তানি করা হত। ১৯৭০ সালের পর হেরিং শিকারের পরিমাণ কমে যাওয়ায় এই শিল্পের গুরুত্ব হ্রাস পায়। বর্তমানে লোকসংখ্যা প্রায় ১৪০০। আইসল্যান্ড সরকার শহরের জনসংখ্যা হ্রাস প্রতিরোধকল্পে শহরটির সাথে আইসল্যান্ডের বাকী অংশের সড়ক যোগাযোগ উন্নয়নের চেষ্টা করছেন। আগামী দশকে সিগলুফিয়োর্দুরকে দুইটি সুড়ঙ্গের সাহায্যে পার্শ্ববর্তী ঔলাফ্‌সফিয়োর্দুর শহরের সাথে যুক্ত করা হবে। শহরের দাপ্তরিক ওয়েবসাইট (www.siglo.is)
নভেম্বর ২০১৮

নভেম্বর ২০১৮-এ বিশ্বব্যাপী সংঘটিত ঘটনার সংক্ষিপ্ত-সার। সফরকারী জিম্বাবুয়ে ও স্বাগতিক বাংলাদেশের মধ্যকার ২ টেস্ট সিরিজের ১ম টেস্টের ভেন্যু হওয়ার মধ্য দিয়ে বাংলাদেশের অষ্টম এবং বিশ্বের ১১৬তম টেস্ট ভেন্যু হিসেবে সিলেট আন্তর্জাতিক ক্রিকেট স্টেডিয়ামের অভিষেক ঘটে। "ছবিতে সিলেটের টেস্ট অভিষেক"। চ্যানেল আই অনলাইন। ৩ নভেম্বর ২০১৮। সংগ্রহের তারিখ ৭ নভেম্বর ২০১৮।